คำสั่งการประปานครหลวงคำสั่งการประปานครหลวงที่ ๓๕๕/๒๕๔๒เรื่องการพิจารณาการขออนุญาตใช้น้ำดิบจากคลองประปา[๑] เพื่อให้การปฏิบัติตามประกาศการประปานครหลวงฉบับที่ ๒๒ กันยายน ๒๕๓๒ และฉบับลงวันที่ ๓๐ เมษายน ๒๕๔๑ เรื่องการขออนุญาตใช้น้ำดิบจากคลองประปา และอัตราค่าน้ำดิบ ดำเนินไปด้วยความเรียบร้อยและมีประสิทธิภาพจึงให้ยกเลิกคำสั่งการประปานครหลวง ที่ ๔๑๙/๒๕๓๒ สั่ง ณ วันที่ ๒๒ กันยายน ๒๕๓๒และกำหนดขั้นตอนการปฏิบัติ และอำนาจหน้าที่ของผู้เกี่ยวข้องไว้ ดังต่อไปนี้๑. เมื่อมีผู้ยื่นคำขอใช้น้ำดิบจากคลองประปาให้กองระบบส่งน้ำดิบฯ มีหน้าที่พิจารณาความเหมาะสมปริมาณน้ำดิบที่จะอนุญาตให้ใช้ได้สถานที่และวิธีการที่จะนำน้ำดิบจากคลองประปาไปใช้แล้วเสนอความเห็นต่อผู้มีอำนาจอนุญาตเพื่อพิจารณาดำเนินการต่อไป๒. ให้รองผู้ว่าการ (ผลิตและส่งน้ำ)เป็นผู้มีอำนาจพิจารณาอนุญาต หรือไม่อนุญาตให้ใช้น้ำดิบจากคลองประปา๓. เมื่อได้รับอนุญาตแล้วให้ผู้ใช้น้ำดิบทำสัญญาการใช้น้ำดิบกับการประปานครหลวงโดยให้ผู้อำนวยการกองระบบส่งน้ำดิบฯเป็นผู้ลงนามในสัญญาในฐานะผู้แทนของการประปานครหลวง๔. ให้รองผู้ว่าการ (ผลิตและส่งน้ำ)แต่งตั้งคณะกรรมการประเมินปริมาณน้ำดิบ ทำหน้าที่พิจารณาประเมินปริมาณน้ำดิบที่ผู้ใช้น้ำดิบได้ใช้จากคลองประปาโดยประเมินจากเครื่องมือเครื่องใช้ในการนำน้ำดิบจากคลองประปาไปใช้(ในกรณีที่ไม่มีมาตรวัดน้ำ) หรือจากกิจกรรมการใช้น้ำแล้วทำหนังสือแจ้งปริมาณและราคาค่าน้ำดิบในแต่ละเดือนให้ผู้ใช้น้ำดิบทราบและสำเนาให้กองระบบส่งน้ำดิบฯเพื่อจัดทำทะเบียนควบคุมให้คณะกรรมการประเมินประมาณน้ำดิบตรวจสอบปริมาณการใช้น้ำของผู้ที่ได้รับอนุญาตอย่างน้อยปีละครั้งหากพบว่ามีการเปลี่ยนแปลงให้ปรับปรุงปริมาณการใช้น้ำให้สอดคล้องกับความเป็นจริง๕. ให้กองระบบส่งน้ำดิบฯ จัดทำทะเบียนผู้ใช้น้ำดิบและทะเบียนคุมการชำระเงินของผู้ใช้น้ำดิบและออกใบแจ้งหนี้ค่าน้ำดิบตามรอบระยะเวลาการจ่ายเงินที่กำหนดไว้ในสัญญาส่งให้ผู้ใช้น้ำดิบนำเงินไปชำระ ณ สำนักงานประปาสาขานนทบุรีหรือสำนักงานประปาสาขาประชาชื่น ภายใน ๑๕ วันนับแต่วันที่ได้รับหนังสือพร้อมทั้งสำเนาหนังสือแจ้งหนี้ค่าน้ำดิบดังกล่าวส่งให้สำนักงานประปาสาขานนทบุรี หรือสำนักงานประปาสาขาประชาชื่นเพื่อรอรับชำระเงินต่อไป๖. เมื่อสำนักงานประปาสาขานนทบุรีหรือสำนักงานประปาสาขาประชาชื่นได้รับชำระเงินค่าน้ำดิบตามข้อ ๔แล้วให้จัดทำรายงานการรับเงินแจ้งให้กองระบบส่งน้ำดิบฯ ทราบภายใน ๗ วันกรณีผู้ใช้น้ำดิบไม่มาชำระเงินตามกำหนดให้ส่งสำเนาใบแจ้งหนี้ค่าน้ำดิบคืนให้กองระบบส่งน้ำดิบฯภายใน ๗ วัน เพื่อดำเนินการต่อไป๗. ให้กองระบบส่งน้ำดิบฯแจ้งให้ผู้ใช้น้ำดิบมาชำระเงินอีกครั้งภายใน ๑๕ วัน และหากผู้ใช้น้ำดิบไม่มาชำระเงินให้ทำการยกเลิกการใช้น้ำพร้อมทั้งแจ้งให้ผู้ใช้น้ำดิบทำการรื้อถอนท่อและอุปกรณ์ออกไปและชำระค่าน้ำดิบที่ใช้ไปแล้วหากผู้ใช้น้ำดิบไม่ชำระหนี้ค่าน้ำดิบให้ส่งเรื่องให้ฝ่ายกฎหมายติดตามหนี้ต่อไปกรณีผู้ใช้น้ำดิบขอผ่อนชำระหนี้ค่าน้ำดิบ ให้ผู้อำนวยการฝ่ายผลิตอิสระและคลองส่งน้ำมีอำนาจอนุมัติเป็นรายๆ ไป๘. กรณีผู้ใช้น้ำที่ถูกยกเลิกแล้วมีความประสงค์จะขอใช้น้ำดิบอีก ให้คิดค่าบริการการขอใช้น้ำดิบด้วยตามอัตราต่อไปนี้- ประเภทอยู่อาศัย ๕๐๐บาท/ครั้ง- ประเภทอื่น ๆ ๑,๐๐๐บาท/ครั้ง๙.ให้สำนักงานประปาสาขานนทบุรี หรือสำนักงานประปาสาขาประชาชื่นมีหน้าที่รับชำระเงินค่าน้ำดิบและ/หรือค่าเสียหายอันเกิดจากการกระทำการฝ่าฝืนกฎเกณฑ์ คำสั่ง ระเบียบข้อบังคับการประปานครหลวง พระราชบัญญัติการประปานครหลวง พ.ศ. ๒๕๑๐และพระราชบัญญัติรักษาคลองประปา พ.ศ. ๒๕๒๖ ตามความสะดวกของผู้ใช้น้ำดิบโดยให้สำนักงานประปาสาขาข้างต้นทำรายงานการรับชำระเงินแจ้งให้กองระบบส่งน้ำดิบฯทราบทุกครั้ง๑๐.ให้กองระบบส่งน้ำดิบฝั่งตะวันออกรับผิดชอบการดำเนินการเกี่ยวกับการขอใช้น้ำดิบจากคลองประปาฝั่งตะวันออกและกองระบบส่งน้ำดิบฝั่งตะวันตกรับผิดชอบการดำเนินการเกี่ยวกับการขอใช้น้ำดิบจากคลองประปาฝั่งตะวันตก๑๑.ในกรณีที่มีปัญหาเกี่ยวกับการนี้ ให้รองผู้ว่าการ (ผลิตและส่งน้ำ)เป็นผู้วินิจฉัยชี้ขาดและให้ถือเป็นที่สุดทั้งนี้ตั้งแต่บัดนี้เป็นต้นไปสั่ง ณ วันที่ ๓๐พฤศจิกายน พ.ศ. ๒๕๔๒ชวนพิศ ธรรมศิริผู้ว่าการการประปานครหลวง[เอกสารแนบท้าย]๑. สัญญาการใช้น้ำดิบ(ดูข้อมูลจากภาพกฎหมาย)อัมภิญา/พิมพ์๑๖ มกราคม ๒๕๕๑หทัยภัทร/ตรวจ๒๘ มกราคม ๒๕๕๑สุเมธ/ปรับปรุง๑๗ กรกฎาคม ๒๕๕๘[๑] ราชกิจจานุเบกษาเล่ม ๑๑๗/ตอนพิเศษ ๑๗ ง/หน้า ๓๖/๒๕ กุมภาพันธ์ ๒๕๔๓